Broj: 02/4.01-13-011-708/19

Datum: 15.04.2019. godine

Na osnovu člana 48. Poslovnika Narodne skupštine Republike Srpske („Službeni glasnik Republike Srpske“, broj 31/11 i 34/17), Odbor za praćenje stanja u oblasti penzijsko- invalidskog osiguranja podnosi Narodnoj skupštini **sljedeći**

***I Z V J E Š T A J***

***o razmatranju*****Nacrta strategije za unapređenje položaja starijih lica u Republici Srpskoj za period od 2019. – 2028. godine**

Odbor za praćenje stanja u oblasti penzijsko-invalidskog osiguranja je na Drugoj redovnoj sjednici održanoj 15. aprila 2019. godine, razmatrao Nacrt strategije za unapređenje položaja starijih lica u Republici Srpskoj za period od 2019. – 2028. godine.

Sjednici su prisustvovali: Milica Lovrić predsjednik Odbora, Zoran Vidić zamjenik, Ognjen Žmirić, Saša Popović, Nataša Stevanović, Mirko Sovilj, Rade Rakulj i Slobodan Brdar, članovi Odbora.

Odsutni su bili: Savo Vulić, član.

Obrazloženje Nacrta strategije za unapređenje položaja starijih lica u Republici Srpskoj za period od 2019. – 2028. godine podnijela je Branka Sladojević, predstavnica Ministarstva zdravlja i socijalne zaštite.

Nakon provedene rasprave članovi Odbora su jednoglasno zauzeli stav da se Nacrt strategije za unapređenje položaja starijih lica u Republici Srpskoj za period od 2019. – 2028. godine razmatra na Četvrtoj redovnoj sjednici Narodne skupštine Republike Srpske.

Na osnovu člana 48. stav 5. Poslovnika Narodne skupštine Republike Srpske za izvjestioca je određen predsjednik Odbora.

**PREDSJEDNIK ODBORA**

***MILICA LOVRIĆ***